OzLabs/hebrew-wiki-articles huggingface dataset:
אליעזר אמיתי

אליעזר אמיתַי (איכט) (5 בינואר 1925 – 30 בנובמבר 2013) היה איש הפלמ"ח ומפקד חטיבת ירושלים בקרב על ירושלים במלחמת ששת הימים.

== קורות חייו ==
נולד בשם אליעזר (לייזר) איכט בביאליסטוק שבפולין, בנם של קלמן ויֶטה איכט. עלה לארץ ישראל בשנת 1935, ולמד בבית הספר אחד העם בתל אביב. בשנת 1944 הצטרף לפלמ"ח. שירת שנה בפלוגה ח' בקיבוץ רמת רחל, עבר קורס מ"כים בג'וערה וקורס מ"כים-סיירים בגבעת עדה, ועבר לפלוגה ז' שם שירת שנה נוספת בקיבוצים שריד וגבעת השלושה. השתתף בליל תקיפת בסיסי "המשטרה הניידת" בפברואר 1946. השתחרר משירות פעיל בפלמ"ח בשנת 1946, ועבר ל"רזרבה". עם פריצת מלחמת העצמאות גויס מחדש והשתתף בליווי השיירות לירושלים. סיים קורס קצינים והתמנה לסגן מפקד פלוגה בגדוד החמישי של חטיבת הראל. בהמשך המלחמה התמנה לתפקיד מפקד פלוגה ולחם ברפיח במבצע חורב. שימש מדריך במכללה הבין-זרועית לפיקוד ולמטה, בשנים 1954 עד 1956 פיקד על גדוד 12 בחטיבת גולני, לאחר מכן שימש עוזר הנספח הצבאי לענייני חיל היבשה בארצות הברית. בינואר 1967 התמנה למפקד חטיבת ירושלים, פיקד על מצעד צה"ל באותה שנה ("המצעד הקטן"). ופיקד על החטיבה במלחמת ששת הימים.

במהלך שבועות ההמתנה, שקדמו למלחמת ששת הימים, נפרשה החטיבה לאורך הקו העירוני ובמבואות ירושלים. עם פרוץ הקרבות, ב-5 ביוני 1967 השתלטה החטיבה על ארמון הנציב נתפס בידי כוחות ירדניים וכבשה את מוצבי הלגיון על הרכס מדרום לארמון, עד בואכה קיבוץ רמת רחל. למחרת כבשה את חלקה המזרחי של שכונת אבו תור, ובכ"ח באייר, 7 ביוני, פרצו כוחות מהחטיבה לעיר העתיקה דרך שער האשפות. כוחות אחרים של החטיבה נעו דרומה ושחררו את בית לחם, אזור גוש עציון, וחברון. ככוח אשר הכיר היטב את הגזרה ושלט עליה, סייעה חטיבת ירושלים ואף הצטרפה לחטיבות נוספות שנלחמו באזור ובתוכן חטיבת הצנחנים וחטיבת הראל. לאחר המלחמה פיקד על מצעד צה"ל בירושלים, ביום העצמאות ה-20 של מדינת ישראל.

אמיתי השתחרר מצה"ל באפריל 1969, בדרגת אלוף-משנה. ביולי 1969 מונה למנהל מפעל "מיכלי כרמל" של קונצרן כור.

ב-30 בנובמבר 2013 נפטר בביתו בשנתו. נקבר בבית הקברות מורשה ברמת השרון.

== חיים אישיים ==
אמיתי התגורר ברמת השרון. היה נשוי לציפורה והיה אב לשני בנים.

== קישורים חיצוניים ==
* 
* , 
* 

== הערות שוליים ==

קטגוריה:ישראלים ילידי פולין
קטגוריה:בוגרי בית הספר אחד העם (תל אביב)
קטגוריה:מפקדי חטיבות במלחמת ששת הימים
קטגוריה:לוחמי הפלמ"ח
קטגוריה:מפקדי חטיבת ירושלים
קטגוריה:מפקדי גדודים בחטיבת גולני
קטגוריה:מנהלים ישראלים
קטגוריה:מנכ"לי כור תעשיות ובנותיה
קטגוריה:מנכ"לים יוצאי שירות קבע בצה"ל
קטגוריה:אנשי העלייה החמישית
קטגוריה:רמת השרון: אנשי צבא
קטגוריה:אלופי-משנה בצה"ל
קטגוריה:אישים הקבורים בבית הקברות מורשה
קטגוריה:ישראלים שנולדו ב-1925
קטגוריה:ישראלים שנפטרו ב-2013
קטגוריה:מפקדי פלוגות במלחמת העצמאות
קטגוריה:חיילי חטיבת הראל במלחמת העצמאות
בלוק רבע הקילומטר

קצהו המזרחי של המבנה
החזית הצפון-מזרחית של השיכון
"שיכון רבע הקילומטר" או "בלוק רבע הקילומטר" הוא בית מגורים בסגנון ברוטליסטי באורך של רבע קילומטר, השוכן בשדרות היעלים שבשכונה ה' בבאר שבע. המבנה, שבמועד הקמתו נחשב חדשני, הפך בסופו של דבר למרכז קליטה בשם בית רמט או מרכז קליטה יעלים.

==רקע==
המבנה תוכנן בשנת 1960 על ידי משרד האדריכלים של אברהם יסקי ואמנון אלכסנדרוני, במסגרת הקמת "שיכון לדוגמה" בעיר. תחילתו של הפרויקט הייתה בשנת 1958, בעקבות יוזמתה של קרן בת שבע דה רוטשילד לחקר בעיות שיכוני העולים בישראל. צוות המחקר שבראשו ניצב יסקי, נתבקש להכין תוכניות לבתי מגורים שיכללו דירות קטנות הניתנות להרחבה, ואשר יתאימו לצורכיהן של משפחות העולים. עוד נדרש כי הדירות יתאימו לתנאי האקלים של הארץ, כי הקמתן תהיה מהירה, וכי מחירן יהיה תואם לזה של הדירות שהקים משרד העבודה.

הצוות גיבש תוכנית אורבנית שהושפעה מעבודתו של האדריכלי השווייצרי לה קורבוזיה, ואשר התבססה על הקמת בתי שיכון מוארכים התוחמים את שטחי המגורים, וביניהם יוקמו מבנים נמוכים וצפופים אשר זכו לכינוי "שטיח" ולאחר מכן כונו "המשעולים". המבנים המוארכים נועדו להגן על השכונה מפני סופות החול של הנגב ולטעת תחושת פרטיות וביטחון. השכונה שנועדה לאכלס כ-16,000 תושבים חולקה לשלושה מתחמים נפרדים. המתחם המערבי היה אמור להיתחם בחמישה מבנים מוארכים, אולם רק שלושה מהם נבנו בסופו של דבר. אחד מהם, "שיכון רבע הקילומטר", זכה לשמו בשל אורכו, ונחשב אותה עת לארוך במזרח התיכון.

==המבנה==
בבניין ארבע קומות מגורים שבהן 135 יחידות דיור, השוכנות מעל קומת עמודים מפולשת כפולה בגובהה. גשר מחבר את קומת הכניסה של המבנה אל השטח של המשעולים שמדרום לו, תוך שהוא חוצה את שדרות היעלים שביניהם. ייחוד נוסף של המבנה היה בכך שנבנו בו שלושה טיפוסי דירות - דירות בנות שני חדרים בקומה הראשונה, שלושה חדרים בקומה השנייה, ודירות דופלקס בקומה השלישית והרביעית. שיכון רבע הקילומטר, כמו כל יתר בתי השכונה, נבנה מבטון חשוף ומלבנים (בלוקים), ללא ציפוי של טיח.

למרות החדשנות שהפגין המבנה, הוא נחשב לכישלון, ובעוד ששיכון "השטיח" משך אוכלוסייה אמידה ותפקד כשיכון מוצלח, הרי שהשיכון המוארך .
יסקי עצמו התייחס אל השיכון כאל .

==ראו גם==
* הסהר המלכותי

==קישורים חיצוניים==

* 
* 
* 
* 

==הערות שוליים==

קטגוריה:באר שבע: בתי מגורים
קטגוריה:מבנים ואתרים שתכנן אברהם יסקי
קטגוריה:ברוטליזם בישראל
קטגוריה:מבנים ואתרים שתכנן אמנון אלכסנדרוני
גדיתים

גָדִיתִים (שם מדעי: Cicindelinae) היא תת-משפחה במשפחת הרצניתיים שבסדרת החיפושיות, הידועים בשל מהירות ריצתם והיותם טורפים אגרסיביים. בישראל ניתן למצוא אותם בעיקר על גדות נחלים או אזורים לחים ומכאן גם שמם העברי גדיתים (=שוכני גדה).

כ-2,600 מינים ותת-מינים ידועים כיום. המגוון הרב ביותר נמצא בחצי האי המלאי. כל המינים של תת-משפחה זו הם טורפים.

המינים המהירים ביותר של הגדיתים מסוגלים לרוץ במהירות של כ-9 קמ״ש, שבהתחשב בגודל גופן, מהירות זאת שווה לאדם הרץ במהירות של כ-770 קמ״ש.

גדיתים נפוצים בכל רחבי העולם מלבד אנטארקטיקה וטסמניה. יש להם לסתות עוצמתיות, והן משתמשות בהן לפצח את טרפן.

יש להם רגליים ארוכות, עיניים גדולות, וראש רחב. הם נמצאים במגוון צבעים, וכנפי החפיה שלהם בדרך כלל בהירות ובעלות סימנים בולטים.

== ראו גם ==

* גדית מהמין Cicindela aurulenta, הבולטת בצבעיה העזים

==קישורים חיצוניים==

* 

==הערות שוליים==

קטגוריה:בעלי חיים שתוארו ב-1802
קטגוריה:טקסונים שתוארו בידי פייר אנדרה לטריי
קטגוריה:רצניתיים
ג'ב קורליס

ג׳ב קורליס (באנגלית: Jeb Corliss, נולד ב-25 במרץ 1976) הוא צנחן וקופץ בסיס אמריקאי. בעל הכינוי "הציפור האנושית", קורלניס נחשב לאחד מקופצי הבסיס הטובים בעולם.

==תולדות חייו==
קורליס נולד בסנטה פה, ניו מקסיקו, ארצות הברית להורים אמידים. בסרט דוקומנטרי על חייו סיפר שכילד, הוא אובחן כלוקה ב"קאונטר-פוביה" (Counterphobic attitude) - תשוקה פאתולוגית להתעמת עם פחד, ולכן בחר באורח חיים זה.

בשנת 1999 כמעט אירעה לקורליס תאונה קטלנית עקב תקלה בפעולת פתיחת המצנח שלו, כאשר ביצע קפיצת בסיס אל מפלי מים בקוואזולו-נטאל, דרום אפריקה, ולבסוף נחת בתוכם.

במהלך שנות ה-2000, קפץ קורליס מאתרים ידועים כגון מגדל אייפל בפריז ומרכז החלל בסיאטל ומלזיה.

באוקטובר 2003 קורליס הצטרף לחברו הטוב ביותר, קופץ בסיס מקצועי אוסטרלי בשם דואיין ווסטון: קורליס היה אמור לעוף מתחת לגשר רויאל ג'ורג' (Royal Gorge Bridge), בזמן שתפקידו של ווטסון היה לחלוף מעל הגשר, אך ווסטון התנגש בגשר במהירות מוערכת של כ-190 קמ״ש ונהרג.

באפריל 2006, קורליס ניסה לבצע קפיצת בסיס מנקודת התצפית בקומה ה-86 במגדל האמפייר סטייט בניו יורק, בעודו לבוש בחליפת צניחה ועם מצלמה לראשו. אך הוא הופסק על ידי האבטחה ומשטרת העיר עצרה אותו. קורליס נתבע על המעשה, ולבסוף נגזרו עליו 100 שעות עבודות שירות ונאסר עליו להיכנס לבניין. קורליס, שהיה מארח בתוכנית של ערוץ דיסקברי, פוטר לאחר תקרית זו.

ביולי 2011, בשווייץ, קורליס היה הראשון שעף דרך מפל מים בחליפת כנפיים.

בספטמבר 2011, קורליס קפץ מהליקופטר מגובה של כ-1,820 מטר ועף דרך מבנה קשתי בהר טיאנמן שבסין. בסופו של דבר הוא נחת עם מצנחו על גשר.

בינואר 2012, לאחר שקפץ מהר השולחן בקייפטאון, דרום אפריקה, קורליס התנגש בסלע והצליח לפתוח את מצנחו ברגע האחרון, אך נפצע קשה (סרטון של האירוע פורסם). כעבור מספר חודשים החלים וחזר לפעילות.

==קישורים חיצוניים==
* 

== הערות שוליים ==

קטגוריה:ספורטאים אמריקאים
קטגוריה:הרפתקנים אמריקאים
קטגוריה:קופצי בסיס
קטגוריה:צנחנים חופשיים
קטגוריה:אמריקאים שנולדו ב-1976
When a Man Loves a Woman

"When a Man Loves a Woman" (בעברית: "כשגבר אוהב אישה") הוא שיר משנת 1966 שבוצע במקור על ידי הזמר האמריקני פרסי סלדג'.

השיר הגיע למקום הראשון הן במצעד הבילבורד הוט 100 והן במצעד ה-R&B של בילבורד. בשנת 2003, השיר דורג במקום ה-54 ברשימת 500 השירים הגדולים בכל הזמנים של המגזין רולינג סטון.

== היסטוריה ==
השיר הוקלט על ידי פרסי סלדג' ב-17 בפברואר 1966 באולפני FAME באלבמה.

כשהשיר הוקלט, לא היה לו שם או מילים. סלדג' נאלץ לאלתר את הטקסט בעת הקלטה ללא שום הכנה מוקדמת. אף על פי כן, הביצוע של סלדג' היה כל כך משכנע שהמפיקים המוזיקליים שעבדו עם סלדג' הניחו כי סלדג' כתב את הטקסט. על אף שהקרדיט על כתיבת השיר ניתן באופן רשמי לקלווין לואיס ואנדרו רייט (אשר ניגנו בגיטרת הבס ובקלידים יחד עם סלדג') והם אלו שמקבלים בפועל את התמלוגים על ההשמעות של השיר, בפועל פרסי סלדג' הגה את מילות השיר אך הוא החליט שהקרדיט על כתיבת השיר יינתן ללואיס ורייט.

השיר יצא לאור לשווקים ב-16 באפריל 1966, הפך ללהיט באופן מיידי והגיע למקום הראשון הן במצעד הבילבורד הוט 100 ובמצעד ה-R&B של בילבורד.

== מיקומי שיא ==

== גרסאות כיסוי נוספות ==
לאורך השנים הוקלטו גרסאות כיסוי שונות לשיר, כאשר בין המבצעים הבולטים ביותר היו מייקל בולטון, בט מידלר, קני רוג'רס, מרווין גיי, סטיב וינווד, וארט גרפונקל.

גרסת הכיסוי של מייקל בולטון משנת 1991 הגיעה למקום הראשון במצעד הבילבורד האמריקני והביצוע שלו בשיר זה זיכה את בולטון בפרס גראמי.

== קישורים חיצוניים ==

* [http://www.songfacts.com/detail.php?id=673 עמוד השיר באתר songfacts.com] 

==הערות שוליים==

קטגוריה:שירי 1966
קטגוריה:סינגלים מ-1966
קטגוריה:סינגלים מ-1991
קטגוריה:שירים באנגלית
קטגוריה:בלדות משנות ה-1960
קטגוריה:בלדות פופ
קטגוריה:בלדות R&B
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת קולומביה רקורדס
__noTOC__
KPMG סומך חייקין

"KPMG סומך חייקין" היא פירמה ישראלית לראיית חשבון, המעניקה בין היתר שירותי מיסוי, ייעוץ אסטרטגי, ביקורת ועוד. חברה ברשת העולמית KPMG - אחת מארבע הפירמות המובילות בעולם ("ביג פור") לשירותים פיננסים וייעוץ עסקי, יחד עם Deloitte, PwC ו-EY.

== היסטוריה==
"סומך חייקין" הוקמה בשנת 1922, כיום היא מונה כ-100 שותפים ו-1,600 עובדים. אלה כוללים רואי חשבון, כלכלנים, עורכי דין, אנליסטים, כותבי קוד, מנתחי דאטה, מומחי אבטחת מידע, יועצים אסטרטגיים ועוד.

לפירמה חמישה סניפים. המשרד הראשי ממוקם ברחוב הארבעה בתל אביב, ומשרדים נוספים נמצאים בחיפה, באר שבע, בני ברק וירושלים. הפירמה מתמחה בהענקת שירותים במעטפת כוללת, החל משירותי ביקורת, מיסוי ישראלי, מיסוי בינלאומי ומחירי העברה, ושירותי ייעוץ בעולמות הכלכליים והאסטרטגיים, מיזוגים ורכישות, ייעוץ בתחום מערכות המידע – סייבר, BI ואנליטיקס - ייעוץ ניהול סיכונים, ביקורת פנים, אחריות תאגידית ועוד.

בין לקוחותיה של "KPMG סומך חייקין" נכללים עשרות גופים ציבוריים ופרטיים, הפועלים בתחומי פעילות מגוונים. ביניהם חברות הזנק, חברות מידל מרקט, מלכ"רים ועמותות.

הפירמה מנהלת מספר פורומים מקצועיים. חברי הפורום מקבלים עדכונים מקצועיים שוטפים, מחקרים וניתוחים, הזמנות לאירועים וכנסים ועוד. בין הפורומים בישראל: פורום CFO לסמנכ"לי כספים וחשבים בכירים, פורום הדירקטורים והדירקטוריות – Board Leadership, פורום מנהלי אחריות תאגידית, פורום מנכ"לי עסקים קטנים ובינוניים ופורום פודטק – מזון וחקלאות.

יו"ר הפירמה הוא גד סומך והשותף המנהל הנוכחי הוא ערן שלו.

== ראו גם ==
* ביג פור
*KPMG

== קישורים חיצוניים ==
* 

קטגוריה:משרדי ראיית חשבון
קטגוריה:ייעוץ
קטגוריה:ישראל: חשבונאות
ירון אילן

ירון אילן (נולד ב-31 באוגוסט 1969) הוא שדרן רדיו ומנחה טלוויזיה ישראלי.

==ביוגרפיה==
אילן נולד וגדל בירושלים. כשהיה בן 12 אביו עזב את הבית ועבר להתגורר בגרמניה.

בשנת 1997 נחשף אילן לתודעה הציבורית כאשר הנחה את התוכנית "ריח מנטה", אותה הגיש עד שנת 2006. 

בשנת 2009 הצטרף אילן לערוץ 10 והגיש את תוכנית המוזיקה "מנטה ב-10". 

בשנים 2009–2010 הנחה אילן בערוץ 24 את התוכנית "שמח עם ירון אילן", בשנת 2013 שבה התוכנית לעונה חדשה בערוץ 24. 

בשנים 2009–2011 הנחה אילן את "האולפן השקוף" של ערוץ 24.

בשנת 2010 הגיש אילן את התוכנית "בבית של" בה הוא ראיין זמרים ים תיכוניים בביתם. 

בשנים 2010–2011 הנחה אילן את התוכנית "מעריץ מספר 1", בה הוא הפגיש בין מעריצים, והזמרים אותם הם מעריצים. 

ב-2011 הנחה אילן את תוכנית המוזיקה "צועדים לחופה". במהלך אותה שנה, הנחה אילן את התוכנית "כתר המזרח" בערוץ 24. 

החל מ-2011 שימש אילן כשופט בארבע העונות של תוכנית המציאות "אייל גולן קורא לך". 

בשנת 2012 הנחה אילן את התוכנית "מנטה ב-24" ואת "מנטה" המשודרת ברדיו ירושלים. במהלך אותה שנה, הנחה את תוכנית המוזיקה "תכל'ס" בערוץ 24. 

משנת 2012 מגיש את התוכנית "שישי שמח עם ירון אילן", המשודרת מדי יום שישי בערוץ 24.

אילן אב לשניים מנישואיו הראשונים.

מ-2020 החל להיות בזוגיות עם אתי כהן, גרושה ואם לשלישיית ילדים אוטיסטים.<ref></ref> ב-2024 השניים נפרדו.

==קישורים חיצוניים==

* 

==הערות שוליים==

קטגוריה:מנחי טלוויזיה ישראלים
קטגוריה:הערוץ הראשון: שדרנים ומנחים
קטגוריה:שדרני רדיו ישראלים
קטגוריה:מוזיקה מזרחית
קטגוריה:סגל רדיו ירושלים
קטגוריה:שופטי תוכניות מציאות ישראלים
קטגוריה:ישראלים שנולדו ב-1969
איאן או'בריאן

איאן לובט או'בריאן (באנגלית: Ian Lovett O'Brien; נולד ב-3 במרץ 1947) הוא שחיין אוסטרלי בעבר, אלוף אולימפי בעל 2 מדליות מהן 1 זהב ושיאן עולם.

== ביוגרפיה ==
או'בריאן נולד וגדל בוולינגטון, ניו סאות' ויילס. הוא החל ללמוד לשחות בגיל 4 ולהשתתף בתחרויות שחייה בגיל 10. לאחר מות אביו הוא נשלח לסידני להתאמן בהדרכתו של פורבס צ'רלי, מאמנם של אלופים אולימפיים ג'ון דייוויס, שיין גולד, גייל ניל.

במשחקי האימפריה הבריטית וחבר העמים שנערכו בפרת', אוסטרליה בשנת 1962 זכה או'בריאן ב-3 מדליות זהב. במשחה ל-110 יארד חזה (1:11.4 דקות), במשחה ל-220 יארד חזה (2:38.2 דקות) ובמשחה שליחים 4x110 מעורב (4:12.4 דקות).[http://www.gbrathletics.com/commonwealth/swimming.htm].

===אלוף אולימפי ושיאן עולם===
באולימפיאדת טוקיו (1964) זכה או'בריאן בשתי מדליות, זהב וארד. מדליית זהב במשחה ל-200 מטר חזה בשיא עולם חדש של 2:27.8 דקות, לפני שיאן העולם במחצית המרחק גאורגי פרוקופנקו מברית המועצות (2:28.2 דקות) ושיאן העולם היוצא צ'ט ג'סטרמסקי מארצות הברית (2:29.6 דקות). מדליית ארד במשחה שליחים 4x100 מטר מעורב בתוצאה של 4:02.3 דקות, אחרי ארצות הברית שקבעה שיא עולם חדש של 3:58.4 דקות וגרמניה (4:01.6 דקות), הוא שחה את סגנון החזה ב"זינוק שליחים" בתוצאה של 1:07.8 דקות. שיאו העולמי החזיק מעמד 4 שנים ונישבר על ידי ולדימיר קוסינסקי מברית המועצות (2:27.4 דקות). 

במשחקי האימפריה הבריטית וחבר העמים שנערכו בקינגסטון, ג'מייקה בשנת 1966 זכה או'בריאן ב-2 מדליות זהב, במשחה ל-110 יארד חזה (1:08.2 דקות) ובמשחה ל-220 יארד חזה (2:29.3 דקות). לאחר המשחקים פרש משחייה תחרותית על מנת לתמוך כללית במשפחתו.

לקראת אולימפיאדת מקסיקו סיטי (1968) בקשו מנהלי השחייה באוסטרליה מאו'בריאן לחזור לשחות משום שלא היה לאוסטרליה שחיין ראוי בסגנון החזה. במשחקים עצמם הוא סיים במקום רביעי במשחה שליחים 4x100 מטר מעורב בתוצאה של 4:00.8 דקות, הוא שחה את סגנון החזה ב"זינוק שליחים" בתוצאה של 1:08.5 דקות, במקום שישי במשחה ל-100 מטר חזה בתוצאה של 1:08.6 דקות ובמקום עשירי במשחה ל-200 מטר חזה בתוצאה חלשה עבורו, 2:36.8 דקות ולא הצליח להגן על תוארו.

לאחר המשחקים האולימפיים פרש או'בריאן סופית משחייה תחרותית והחל לעבוד בתעשיית הטלוויזיה.

== תארים והישגים ==
*או'בריאן קבע 4 שיאי עולם, במשחה ל-200 מטר חזה במחשה ל-110 יארד חזה במשחה ל-220 יארד חזה ובמשחה שליחים מעורב. 
*או'בריאן זכה ב-9 תוארי אליפות אוסטרליה .
*בשנת 1985 זכה או'בריאן להכלל בהיכל התהילה הבינלאומי של השחייה.[https://web.archive.org/web/20120829085958/http://www.ishof.org/Honorees/85/85iobrien.html]

== ראו גם ==

* התפתחות שיא העולם במשחה ל-200 מטר חזה

== קישורים חיצוניים ==

קטגוריה:זוכי מדליית הספורט האוסטרלית
קטגוריה:שחייני חזה
קטגוריה:שחיינים באולימפיאדת טוקיו (1964)
קטגוריה:אלופים אולימפיים אוסטרלים: שחייה
קטגוריה:שיאני עולם אוסטרלים: שחייה
קטגוריה:אוסטרלים שנולדו ב-1947
מחנות הריכוז אולדרני

מפת מחנות ריכוז והשמדה באירופה <small>(לחצו להגדלה)</small>
בונקר באולדרני
מחנות הריכוז אולדרני היו מחנות כליאה לאסירים, אשר הופעלו על ידי גרמניה הנאצית במהלך מלחמת העולם השנייה בתקופת כיבוש איי התעלה שבתעלת למאנש.

==מבנה המחנות ואוכלוסייתם==
איי התעלה היו החלק היחיד באיים הבריטיים אשר נכבש על ידי הורמאכט שהיה צבאה של גרמניה הנאצית.

הנאצים בנו מחנות ריכוז באי אולדרני, שהיו למעשה מחנות ריכוז משניים הכפופים למחנה הריכוז נוינגמה שליד המבורג שבגרמניה. ארגון הטוט הנאצי הפעיל מחנות אלה כמחנות עבודת כפייה לבניית בונקרים, עמדות תותחים, מקלטים, וביצורי בטון.

מחנות ריכוז אלו החלו לפעול בינואר 1942, והחזיקו באוכלוסיית אסירים כוללת של כ-6000 בני אדם.

במחנות ריכוז אלה הוחזקו רוסים, פולנים, יהודים, ושבויי מלחמה, ומעל 700 אסירים קיפחו את חייהם תחת עבודת הכפייה והיחס האכזרי של אנשי האס אס אשר שלטו במחנות אלה.

המחנות הפסיקו לפעול ביוני 1944.

== לאחר מלחמת העולם השנייה ==
לאחר מלחמת העולם השנייה הוגש כתב אישום לבית דין צבאי נגד מקסימיליאן ליסט (Maximilian List) אשר היה אחד ממנהלי מחנות ריכוז אלו. בסופו של דבר הוא לא עמד לדין, וכנראה חי בעיר המבורג שבגרמניה עד מותו בשנות ה-80 של המאה ה-20.

==קישורים חיצוניים==
*[http://www.subbrit.org.uk/sb-sites/sites/a/alderney/lager_sylt/index.shtml על מחנה סילט] מקבוצת מחנות אולדרני, באתר Subterranea Britannica
* 
* 

אול
קטגוריה:אולדרני
אמן (סרט)

אמן (אנגלית: .Amen) הוא סרטו של הבמאי היווני קוסטה גברס, שיצא בהפקה גרמנית, צרפתית ורומנית בשנת 2002, ומבוסס על המחזה ממלא המקום. הסרט עוסק בניסיונם של קצין נאצי וכומר – לחשוף את המתרחש במחנות ההשמדה הנאציים בפני הוותיקן והעולם, ובמיוחד בהקשר לגז הציקלון B, אשר שימש לרצח המוני של יהודים בזמן מלחמת העולם השנייה. כמו כן, הסרט בוחן את הקשר שבין הותיקן לבין גרמניה הנאצית, בכל הנוגע ליחס כלפי היהודים בזמן מלחמת העולם השנייה. 

הסרט זכה בפרס לומייר ב-2003.

==עלילת הסרט==
עלילת הסרט מבוססת על סיפורו האמיתי של קורט גרשטיין, אשר היה קצין במכון ההיגיינה של הואפן אס אס.
גרשטיין, שבתוקף תפקידו זה עסק בפיתוח תוכניות עיצוב לטיהור מים ולהשמדת מזיקים בריאותיים, מגלה כי תוכניות פיתוח אלו משמשות לרציחתם של יהודים במחנות ההשמדה השונים. הוא בעיקר מזועזע לגלות שתהליך מסוים שהוא פיתח למיגור מחלת הטיפוס – ואשר מכיל תערובת מימן ציאנידי, או בשמו האחר ציקלון B – נמצא כעת בשימוש רצחני בתאי הגזים. עם הזמן הוא מנסה ליידע את האפיפיור פיוס השנים עשר אודות השימוש בגז בפעולות רצחניות אלו, אך הוא מופתע כשנתקל באדישות והיעדר התגובה מצד ההיררכיה הקתולית. האדם היחיד אשר מגלה הבנה והזדהות עמו הוא הכומר ריקרדו פונטנה, אשר היה כומר ישועי צעיר.

==האירועים על פי המציאות==

בעוד שדמותו של קורט גרשטיין היא היסטורית, הרי דמותו של הכומר הצעיר ושאר עלילת הסרט – הן בדיוניות.
במציאות, לפי עדותו של קורט גרשטיין, הוא נפגש עם הדיפלומט השוודי הברון פון אוטר וביקשו להעביר לגורמים מחוץ לגרמניה מידע על הנעשה במחנות. לאחר מכן, הוא ניסה להיפגש עם נציג הוותיקן בברלין על מנת לדווח גם לו על ההשמדה ההמונית במחנות. בשל היותו חייל הוא נדחה, הפגישה לא נערכה, ואז פנה גרשטיין ליועץ המשפטי של הבישוף של ברלין, ד"ר וינטר, וביקשו מפורשות להעביר את המידע שבידיו לכס הקדוש בוותיקן.

==רשימת שחקנים חלקית==
* אולריך מיהה בתפקיד קורט גרשטיין
* מתייה קסוביץ בתפקיד הכומר ריקרדו פונטנה
* מישל דושוסואה
*מרסל לורס בתפקיד פיוס השנים עשר

==קישורים חיצוניים==

קטגוריה:סרטי דרמה גרמניים
קטגוריה:סרטי דרמה צרפתיים
קטגוריה:סרטים רומניים
קטגוריה:סרטים על השואה
קטגוריה:זוכי פרס לומייר
קטגוריה:הוותיקן בשואה
אטורה מיורנה

אטורה מיורנה (באיטלקית: Ettore Majorana; 5 באוגוסט 1906 - נעדר החל מ-27 במרץ 1938, ככל הנראה חי לפחות עד 1959) היה פיזיקאי תאורטי איטלקי שעסק במסת הנייטרינו. משוואת מיורנה ופרמיון מיורנה קרויים על שמו.

היה בין תלמידי אמיליו סגרה ומשנת 1937 היה פרופסור לפיזיקה באוניברסיטת נאפולי.

==קישורים חיצוניים==

קטגוריה:פיזיקאים איטלקים
קטגוריה:אישים שנעלמו
קטגוריה:איטלקים שנולדו ב-1906
קטגוריה:איטלקים שנפטרו ב-1938
דספלטוזאורוס

דספלטוזאורוס (שם מדעי: Daspletosaurus) הוא סוג של דינוזאור ממשפחת טירנוזאוריים. פירוש שמו הוא "לטאה מפחידה". הוא חי בצפון אמריקה, בתור הקרטיקון, כ-77 עד 74 מיליון שנה לפני זמננו.

== מאפיינים ==
הדספלטוזאורוס דומה במראהו לטירנוזאורוס אולם קטן ממנו: אורכו נע בין 9 ל-10 מטרים ומשקלו בין 3 ל-4 טונות. הוא הלך על שתי רגליים, בנות 4 אצבעות כל אחת (שאחת מהן לא נגעה בקרקע) ונעזר בזנבו הקשיח כדי לאזן את ראשו החזק והכבד, שנתמך על ידי צוואר עבה בצורת S. זרועותיו הקדמיות היו קטנות מאוד ובעלות 2 אצבעות כל אחת, אך עדיין גדולות יחסית לשאר חברי משפחת הטירנוזאוריים. כמו אחרים במשפחתו (טירנוזאורים) סביר שהיה צד בלהקות שהיו לדעת מומחים בנויות ממשפחה שבה הפרטים הצעירים מספקים את המהירות והבוגרים את העוצמה שמגיעה מגודלם, בכך הופכים ללהקה יעילה עוד יותר, הצעירים צדים את החיות הקטנות שהיו בדרך כלל מהירות מדי לפרטים הבוגרים, והמבוגרים שבלהקה צדים את הטרף הגדול יותר או מגנים מפני איומים שונים.

הדספלטוזאורוס היה טורף שניזון מבשר דינוזאורים אחרים: הן צד אותם ואז הרג והן פגרים שהיה מוצא או "גונב" מטורפים אחרים שהיו קטנים או חלשים ממנו. בין החיות שתקף היו צרטופסיים דוגמת צנטרוזאורוס והדרוזאוריים שונים כמו המיאזאורוס. מלתעותיו היו חזקות מאוד ונועדו לריסוק כמו האחרים במשפחתו: שיניו המעוקלות דמויות הפגיון היו ארוכות ביותר, אורך החלק החשוף שלהן היה כ-20 ס"מ. לפי מאובני חיות וצמחים אחרים שנמצאו עם מאובניו משערים הפלאונטולוגים שהוא חי באזורי ביצה. הדספלטוזאור חי לצד הגורגוזאורוס והשניים כנראה התחרו על מזון אולם לפי דעת מומחים הדספלטוזאורוס היה כבד יותר מהגורגוזאורוס ובכך שמר על שליטה באזור מחיתו.

כמו האלברטוזאורוס והגורגוזאורוס, גם מאובניו של הדספלטוזאורוס נתגלו באלברטה שבקנדה. המאובנים נתגלו לראשונה ב-1921 על ידי צ'ארלס מורטרם שטרנברג אך זוהו כמין של גורגוזאורוס, ורק ב-1970, אחרי מחקר ממושך של הפלאונטולוג האמריקאי דייל ראסל, הם סווגו מחדש כסוג נפרד ובו המין Daspletosaurus torosus. ב-2017 נתגלה מין שני של דספלטוזאורוס - Daspletosaurus horneri, שנקרא על שם הפלאונטולוג ג'ון ר. הורנר. ב-2022 נתגלה מין שלישי של דספלטוזאורוס - Daspletosaurus wilsoni שנקרא על שם מגלה המאובן.

== בתרבות ==
הדספלטוזאור מוצג בסדרה כוכב הדינוזאורים- dinosaur planet מבית BBC בפרק 3 (הצייד של ״דס״ הקטן-little das’s hunt) בתחילה כשמנסה להכריע מיאזאורים צעירים אך נכשל, בהמשך הם חוזרים ללהקה שהתחברה עם להקת אייניוזאורים, ומשפחת הדספלטאוזאוריים עוקבים אחריהם. בהמשך כל חברי הלהקה מצליחים להכניע את מיאסאורה.

בסוף הפרק מוצגים אירוע אסון של התפרצות הר געשית ענקית שקרתה באותה תקופה שמוחקת טריטוריה רחבה ביותר.

כמו כן מוצג גם בסדרת הטלוויזיה מלך הדינוזאורים ובמשחקי הקלפים והקונסולות של הסדרה, שם הוא מוצג כחלק מדינוזאורי האש.

הדספלטוזאורוס מופיע גם בסדרה הכוכב דינוזאור שם להקת דספלטוזאורים טורפת כסמוזאורוס.

== גלריה ==
<gallery>
קובץ:Daspletosaurus torDB.jpg|דספלטוזאורוס שטרף צנטרוזאורוס
קובץ:Chicago Field Museum - Daspletosaurus.jpg|שלד
קובץ:Daspletosaurus skull (1).jpg|גולגולת
קובץ:Daspletosaurus torosus steveoc flipped.jpg|איור
קובץ:Daspletosaurus-Scale-Diagram.svg|בהשוואה לאדם
</gallery>

== לקריאה נוספת ==
* - עמ' 184.

== קישורים חיצוניים ==

* 
* 

== הערות שוליים ==

קטגוריה:בעלי חיים שתוארו ב-1978
קטגוריה:טקסונים שתוארו בידי דייל ראסל
קטגוריה:טירנוזאוריים
קטגוריה:קנדה: פלאונטולוגיה
קטגוריה:דינוזאורים שחיו בקרטיקון עליון באמריקה הצפונית
בית הסוהר סהרונים

בית הסוהר סהרונים נמצא בחולות חלוצה אשר בנגב ומשמש לכליאתם של מסתננים מאפריקה לישראל דרך גבול ישראל-מצרים. בית הסוהר החל לפעול ביולי 2007.

בבית הסוהר שני מתחמים: מתחם א' שבו 5 אגפי כליאה המכילים 200 מקומות כליאה באוהלים, ומתחם ב' שבו שני אגפי כליאה, כל אחד מהם מכיל 500 מקומות כליאה בקרוונים. הכלואים בבית הסוהר הם מאריתריאה, סודאן, אתיופיה, חוף השנהב ומעטים ממדינות אחרות.

כליאת המסתננים היא בהתאם לחוק למניעת הסתננות (עבירות ושיפוט). בבית הסוהר פועל בית דין לביקורת משמורת.

בסמוך לבית הסוהר סהרונים נמצאים גם בית הסוהר קציעות ומתקן חולות.

==קישורים חיצוניים==
* [https://www.gov.il/he/departments/PublicBodies/unit_saaronim בית הסוהר סהרונים], באתר של שירות בתי הסוהר
* 
* 
* 

סהרונים
קטגוריה:הסתננות מאפריקה לישראל
קטגוריה:אזור ניצנה
ארמון ויקטוריה

ארמון ויקטוריה (ברומנית: Palatul Victoria) הוא ארמון השוכן בכיכר ויקטוריה, בבוקרשט, בירת רומניה, המשמש כמשכן ממשלת רומניה.

הארמון נבנה בשנת 1937 על פי תוכניותיו של האדריכל דויליו מרקו (Duiliu Marcu).

לפני הארמון נערכו הפגנות ומחאות כנגד ממשלת רומניה, כשהמפורסמות בהן היו המינריאדות.

== קישורים חיצוניים ==

* [http://www.bucurestilive.ro/#eD0yNDMyMjI0Jnk9NTgwMjgzMSZ6PTEmbz01NTk3NjUwNDEm/ מפת בוקרשט ועליה ניתן למצוא את ארמון ויקטוריה] 

ויקטוריה
טומאת כתבי הקודש

טומאת כתבי הקודש היא טומאה קלה שחז"ל גזרו על ספרי הקודש הכלולים בתנ"ך. על פי הגזירה, תרומה או ידיים שנגעו בכתבי הקודש נטמאים. 

==הספרים עליהם חלה הטומאה==
הטומאה חלה רק על ספרים וחלקי ספרים שנכתבו על פי כללי ההלכה המכשירים אותם לקריאה בציבור, בין השאר נדרש שהם כתובים בדיו על קלף, כמו ספר תורה ומגילה, שהם נכתבו בכתב אשורי בשפה המקורית של הטקסט המקודש, וכן שנכתבו על ידי יהודי שאינו מין. 

המשנה מציינת שגם ספר שנמחק חלקו מטמא את הידיים כל עוד נשארו בו 85 אותיות, שהוא מספר האותיות בפרשת "ויהי בנסוע" הנחשבת ל"ספר" בפני עצמו. 

יוצא דופן הוא "ספר העזרה" אשר על פי המשנה במסכת כלים אינה מטמאה. לפי פירוש רבי עובדיה מברטנורא ספר העזרה הוא הספר בו קורא הכהן הגדול ביום כיפור ומכיוון שאין חשש שיניחו לידו תרומה לא גזרו עליו טומאה. 

לגבי מעמדם של חלק מכתבי הקודש המקובלים כיום, קהלת, שיר השירים ומגילת אסתר, התקיימה מחלוקת, בסופה נפסק שאף הם בכלל טומאת הידיים כשאר כל כתבי הקודש.

דין זה אינו חל על הספרים בלבד אלא גם על התפילין עם רצועותיהם, וכן הדברים שמחוברים לספר כדוגמת: המטפחת של הספר.

==סיבת הגזירות==
התלמוד במסכת שבת מביא את דברי רב משרשיא לסיבת הגזירה שכתבי הקודש מטמאים את התרומה: 
:"אמר רב משרשיא שבתחלה היו מצניעין את אוכלין דתרומה אצל ס"ת ואמרו האי קדש והאי קדש כיוון דקחזו דקאתו לידי פסידא גזרו ביה רבנן טומאה" (=היו מניחים את האוכל שהוא תרומה ליד ספר תורה, אמרו זה קדוש וזה קדוש. מכיוון שראו שבאים לידי הפסד, גזרו בו חכמים טומאה).
המפרשים מביאים שההפסד המדובר הוא מעכברים שהיו באים לאכול את התרומה ואוכלים בדרך את הספרים. 

כן מביאה הגמרא במסכת שבת את דברי רב פרנך המסביר את טעם הגזירה שכתבי הקודש מטמאים גם את הידיים בכך שהגזירה נועדה להרחיק אנשים מלגעת בידיהם בספרי תורה, דבר שאסור משום כבודו של הספר. 

טעם נוסף שמובא בתוספתא הוא "שלא יעשה אותן שטיחין לבהמה". 

על פי התוספות הטעם של כבוד הספרים חל על כל כתבי הקודש, ולא רק על התורה. הרמב"ם מביא רק את הנימוק של רב משרשיא ולא את זה של רב פרנך ועל כן מניחים שהוא סבר שזהו הטעם העיקרי.

במשנה מסופר, שנושא זה היה עילה לוויכוח עם הצדוקים, במהלכו השווה רבן יוחנן בן זכאי את טומאת כתבי הקודש לטומאת מת, והסביר: "לפי חיבתן היא טומאתן". 

בספרות המחקר היו שפקפקו בטעמים שהובאו בתלמוד לטומאת כתבי הקודש. פרופ' הרן שיער שמדובר במנהג עממי שקדם את התקופה הרבנית והטעמים במקורות חז"ל נועדו להסביר מנהג קיים. פרופ' זאב פלק שיער, לעומת זאת ששימוש בתשמישי מצווה שבלו למצווה אחרת היה רווח, למשל שימוש בבגדי כהונה שבלו להדלקת הנרות בשמחת בית השואבה, ולכן ייתכן שהחשש היה שהכהנים ישתמשו בספרי תורה שבלו כשטיחים לאכילת תרומה ומכאן הגזירה. פרופ' שמא פרידמן טען שטומאת כתבי הקודש היא שריד לגישה המופיעה בתורה ובתנ"ך שנגיעה בקודש מקדשת, המבוטאת למשל בפסוק "כל הנוגע במזבח יקדש". בהתאם לכך הוא משער שבעבר ידיים שנגעו בכתבי הקודש התקדשו והיה צורך לרחוץ את הידיים כדי להימנע מהעברת הקדושה הלאה. בדורות שלאחר מכן מנהג זה קיבל פרשנות חדשה של טומאה.

==הערות שוליים==

כתבי הקודש
קטגוריה:שמונה עשר דבר
קווין ברי

קווין ג'ון ברי (באנגלית: Kevin John Berry; 10 באפריל 1945 – 7 בדצמבר 2006) היה שחיין אוסטרלי, אלוף אולימפי ושיאן עולם במשחה ל-200 מטר פרפר. נוסף לכך, היה צלם עיתונות.

ברי התנשא לגובה של 1.72 מטר.

== ביוגרפיה ==
ברי נולד בסידני וגדל במריקוויל פרבר של סידני. הוא הילד השני במשפחה מתוך שבעה ילדים. הוא התאמן בהדרכתו של דון טלבוט, שאימן מספר אלופים אולימפיים ושיאני עולם (ג'ון קונרדס ואחותו אילזה קונרדס, יאן אובריאן, בוב וינדל).

באולימפיאדת רומא (1960) בהיותו רק בן 15, סיים ברי במקום שישי במשחה ל-200 מטר פרפר בתוצאה של 2:18.5 דקות. נוסף לכך הוא שחה בשלב המוקדמות במשחה שליחים 4x100 מטר מעורב, את סגנון הפרפר הוא שחה ב"זינוק שליחים" בתוצאה של 1:01.7 דקות. נבחרת אוסטרליה זכתה במדליית הכסף, אך באותה העת שחיינים ששחו בשלב המוקדמות בנבחרות שזכו בשלושת המקומות הראשונים לא קיבלו מדליות.

===שיאן עולם===
בתחרות שחייה שנערכה במלבורן, ב-23 באוקטובר 1962 קבע ברי שיא עולם חדש במשחה ל-200 מטר פרפר בתוצאה של 2:09.7 דקות, שיפור לשיאו בן החודשיים וחצי של קארל רובי מארצות הברית (2:10.8 דקות). במשחקי האימפריה הבריטית וחבר העמים שנערכו בפרת', אוסטרליה בשנת 1962 זכה ברי ב-3 מדליות זהב, במשחה ל-110 יארד פרפר בתוצאה של 59.5 שניות, במשחה ל-220 יארד פרפר בתוצאה של 2:10.8 דקות ובמשחה שליחים 4x110 יארד מעורב (4:12.4 דקות) . בתחרות שנערכה בסידני ב-12 בינואר 1963 שיפר את שיאו במשחה ל-200 מטר פרפר והעמידו על תוצאה של 2:08.4 דקות.

ברי התקבל ללימודים באוניברסיטת אינדיאנה בארצות הברית והתאמן בהדרכתו של דון קונסילמן, מאמנם של אלופים אולימפיים רבים ביניהם מארק ספיץ, ג'ים מונטגומרי, גארי הול סניור, צ'ארלס היקוקס ועוד.

===אלוף אולימפי===
באולימפיאדת טוקיו (1964) זכה ברי בשתי מדליות זהב וארד. מדליית זהב במשחה ל-200 מטר פרפר בשיא עולם חדש של 2:06.6 דקות, לפני השחיינים האמריקאים קארל רובי (2:07.5 דקות) ופרד שמידט (2:09.3 דקות). שיא עולם זה החזיק מעמד 3 שנים ונישבר על ידי מארק ספיץ מארצות הברית (2:06.4 דקות). מדליית ארד במשחה שליחים 4x100 מטר מעורב בתוצאה של 4:02.3 דקות, אחרי ארצות הברית שקבעה שיא עולם חדש של 3:58.4 דקות וגרמניה (4:01.6 דקות), הוא שחה את סגנון הפרפר ב"זינוק שליחים" בתוצאה של 57.7 שניות.

בשנת 1966 נכלל בנבחרת אוסטרליה למשחקי חבר העמים הבריטי אך בשל מות אביו נמחק מהתחרות. שנה לאחר מכן פרש משחייה תחרותית והתחתן. הוא המשיך בלימודיו ובסיומם עבד כצלם עיתונות במשך כשנתיים בארצות הברית. לאחר מכן חזר לאוסטרליה ועבד כצלם בעיתון - The Sydney Morning Herald ובהמשך התמנה לתפקיד עורך הצילומים הראשי שלו. בשנים 1987-1985 עבר כראש מחלקת הספורט ב-ABC.

== תארים והישגים ==
*ברי קבע 12 שיאי עולם במשחים ל-200 מטר פרפר, ל-110 יארד פרפר ול-220 יארד פרפר.
*בשנת 1980 זכה ברי להכלל בהיכל התהילה הבינלאומי של השחייה.

== ראו גם ==

* התפתחות שיא העולם במשחה ל-200 מטר פרפר

==קישורים חיצוניים==

קטגוריה:שחייני פרפר
קטגוריה:שחיינים באולימפיאדת רומא (1960)
קטגוריה:שחיינים באולימפיאדת טוקיו (1964)
קטגוריה:אלופים אולימפיים אוסטרלים: שחייה
קטגוריה:שיאני עולם אוסטרלים: שחייה
קטגוריה:אוסטרלים שנולדו ב-1945
קטגוריה:אוסטרלים שנפטרו ב-2006
קים יונג-סאם

קים יונג-סאם (בהנגול: 김영삼, בהנג'ה: 金泳三; ) היה פוליטיקאי דרום קוריאני ופעיל דמוקרטי שהיה הנשיא השביעי של קוריאה הדרומית בשנים 1993–1998.

קים סיים את לימודיו באוניברסיטה הלאומית בסיאול בשנת 1952 ונבחר לראשונה לאספה הלאומית בשנת 1954. ונבחר ברציפות מחדש עד 1979, אז גורש מהאסיפה בגלל התנגדותו לנשיא פאק צ'ונג-הי. גירושו הביא למהומות והפגנות. כדי למחות על פיטוריו של קים, התפטרו כל 66 חברי האופוזיציה באספה. לאחר ההתנקשות בנשיא פארק ב-26 באוקטובר, ההנחה הייתה כי קים יהיה מתמודד בבחירות לנשיאות, אך ההשתלטות הצבאית על הממשלה על ידי האלוף צ'ון דו-הוואן במאי 1980 מנעה אפשרות זו. זמן קצר לאחר שנכנס לשלטון הציב צ'ון את קים במעצר בית. בנובמבר 1980 נאסר על קים פעילות פוליטית במשך שמונה שנים, וגם מפלגתו נאסרה.

קים יונג-סאם כיהן כראש האופוזיציה בקוריאה הדרומית משנת 1961 ועד היבחרו לנשיא. במשך 30 השנים בראשות האופוזיציה נלחם יונג-סאם עבור שלטון דמוקרטי במדינה והיה אחד היריבים החזקים ביותר למשטרים הרודניים בראשותם של פאק צ'ונגהי (1979-1961) וצ'ון דו-הוואן (1988-1980).

קים יונג-סאם נבחר לנשיא קוריאה הדרומית בשנת 1992 והיה לאזרח הראשון אחרי 1962 שנבחר לתפקיד. הוא הושבע לנשיאות בשנת 1993 וסיים את כהונתו בשנת 1998.

==קישורים חיצוניים==

* 
* 
==הערות שוליים==

קטגוריה:נשיאי קוריאה הדרומית
קטגוריה:חברי האספה הלאומית של קוריאה הדרומית
קטגוריה:מקבלי עיטור מסדר ההצטיינות של הרפובליקה של פולין
קטגוריה:מסדר כוכב רומניה
קטגוריה:ילידי 1927
קטגוריה:נפטרים ב-2015
קטגוריה:דרום קוריאנים שנפטרו במאה ה-21
אווגניוס וולגאריס

וולגאריס
אווגניוס ווּלגאריס (או בולגריס, ביוונית Εὐγένιος Βούλγαρις או Βούλγαρη; 10 באוגוסט 1716 – 12 ביוני 1806) היה מחנך בולגרי יווני-אורתודוקסי ידוע, והבישוף של חרסון. הוגה דעות בולט של תנועת ההשכלה היוונית, שהיה גם שותף בדיון איזו שפה תאמץ המדינה היוונית, האם את העגה העכשווית (כלומר זו שהייתה מדוברת בתקופתו) או את השפה היוונית הקלאסית (העתיקה). כתב רבות על תאולוגיה, פילוסופיה ומדעים, הפיץ חשיבה מערב-אירופאית בכל העולם הנוצרי היווני והמזרחי, והיה תורם מוביל להשכלה היוונית המודרנית.

וולגריס נולד בשם אלפתריוס וולגאריוס למשפחה בולגרית שגרה באי קורפו, שנשלט באותה תקופה על ידי הרפובליקה של ונציה. הוא למד בקורפו והמשיך את לימודיו בבית הספר ביואנינה שבמערב יוון. בשנת 1737 או 1738 הוא הפך לנזיר וכומר, ואימץ לעצמו את השם אווגניוס. ואחר כך נסע לאוניברסיטת פדובה ללמוד תאולוגיה, פילוסופיה, שפות אירופיות ומדעי טבע.

משנת 1742 כיהן וולגאריס כמנהל בית ספר יוקרתי ביואנינה. משנת 1753 עד 1759 ניהל את אקדמיית אתוניאס (Αθωνιάς Εκκλησιαστική Ακαδημία) בהר אתוס, והתנגד לקתולים ולכנסייה הקתולית המזרחית. למרות שנחשב לאחד מהמורים הדגולים, להיטותו להעביר רעיונות חדשים של עידן הנאורות המערב-אירופאי גרמה לתגובה שלילית בקרב חלק מהמנהיגים הנוצרים-אורתודוקסים בהר אתוס, שראו אותו כרדיקלי מדי. הוא נאלץ לנטוש את בית הספר בתחילת 1759 ועבר לנהל את אקדמיית הפטריארך בקונסטנטינופול (Μεγάλη του Γένους Σχολή) ו ב-1761 הוא החליט לזנוח את הקריירה החינוכית שלו ולהיענות להזמנתה של הקיסרית יקטרינה הגדולה.

ב-1763 נסע לברלין וללייפציג בהזמנתה של הצארית יקטרינה, ושם לימד וכתב את הטקסטים החשובים שלו. הוא תרגם והורה מיצירותיהם של ג'ון לוק, וולטר, וכריסטיאן וולף, והוסיף לתרגומים מבואות ארוכים בהם פרש את משנתו בדבר הצורך בהשכלה ונאורות; למשל, בתרגומו לוולטר הוסיף הקדמה בה הטיף לסובלנות דתית. בשנת 1771 הגיע לסנקט פטרבורג, ובין 1772 ל-1774 עבד כספרן בבית המשפט ותרגם ליוונית את הקודקס המשפטי הצרפתי. בשנת 1775 הוסמך כארכיבישוף, והפך לבישוף הראשון של איפרכיה (דיוקסיה) חדשה שנוצרה במיוחד עבורו, האיפרכיה של סלביאנסק וחרסון כולל אדמות נובורוסיה ואזוב שהועברו זמן קצר קודם לכן מהאימפריה העות'מאנית לרוסיה כחלק מהסכם קוצ'וק קאינרג'ה.

הקיסרית הזמינה רוסים ואוקראינים להתיישב באזור, וכן הזמינה יוונים אורתודוקסים. הממשלה הקיסרית חשבה שיהיה מתאים למנות בישוף דובר יוונית לעמוד בראש האיפרכיה החדשה. מושב הבישוף היה מחוץ לגבולות האיפרכיה, במנזר בפולטבה. ב-1779 החליט לפרוש מתפקידו והמשיך לגור באותו המנזר בפולטבה עד שב-1787 הורשה לעבור לסנקט פטרבורג. משנת 1801 ועד לפטירתו ב-1806 הבישוף בדימוס חי במנזר אלכסנדר נבסקי.

==קישורים חיצוניים==

* 

קטגוריה:ארכיבישופים אורתודוקסים
קטגוריה:עידן הנאורות
קטגוריה:יוון העות'מאנית
קטגוריה:יוון: תרבות
קטגוריה:כמרים
קטגוריה:נצרות אורתודוקסית
קטגוריה:קורפו
קטגוריה:אנשי דת יוונים
קטגוריה:בישופים אורתודוקסים
קטגוריה:ילידי 1716
קטגוריה:נפטרים ב-1806
רמזוואמי ונקטרמן

רמזוואמי ונקטרמן (בטמילית: இராமசுவாமி வெங்கட்ராமன்; 4 בדצמבר 1910 – 27 בינואר 2009) היה עורך דין הודי, פעיל למען עצמאות הודו, ופוליטיקאי שכיהן כנשיא השמיני של הודו.

==ביוגרפיה==
ונקטרמן נולד בכפר רג'אמדם שבמחוז טנג'ור בנשיאות מדראס. הוא למד משפטים באוניברסיטת מדראס והחל לעסוק בעריכת דין ב-1935. הוא התמחה בבית המשפט העליון מדרס (צ'נאי) ובבית המשפט העליון של הודו.

בצעירותו היה פעיל בתנועת העצמאות ההודית ונעצר במהלך תנועת צאו מהודו מ-1942 עד 1944.

== קריירה פוליטית ==
לאחר עצמאות הודו ב-1947, ונקטרמן השתתף ב.

הוא נבחר ללוק סבהה בשנית בבחירות ב־1952 וכיהן בו מטעם הקונגרס הלאומי ההודי עד 1957, אז עבר לשמש כשר בממשלת מדארס עד 1967.

בבחירות ב-1977 נבחר ונקטרמן ללוק סבהה, ולאחר חזרת הקונגרס הלאומי ההודי לשלטון לאחר הבחירות ב-1980 שימש כשר האוצר (1980–1982) ושר ההגנה (1982–1984) בממשלת אינדירה גנדי.

ב-1984 נבחר ונקטרמן לסגן נשיא הודו. בשנת 1987 התמנה לנשיא השמיני של הודו ושירת בתפקידו עד 1992.

ב-27 בינואר 2009 נפטר ונקטרמן בניו דלהי.

==קישורים חיצוניים==

* [http://www.presidentvenkataraman.in/about.html ר. ונקטרמן], באתר הקרן שהקים ומשפחתו מנהלת כיום 
* [http://pastpresidentsofindia.indiapress.org/venkat.html ר. ונרטרמן], באתר "נשיאי הודו" 
* 
* 
<div style="direction: ltr;">
* [http://www.indianexpress.com/news/former-president-r-venkataraman-passes-away/415704/ Former President R Venkataraman passes away], The Indian Express
* [http://articles.timesofindia.indiatimes.com/2009-01-28/india/28054987_1_rashtrapati-bhavan-zail-singh-rv Former President Venkataraman passes away], Times of India
</div>

קטגוריה:נשיאי הודו
קטגוריה:סגני נשיאי הודו
קטגוריה:משפטנים הודים
קטגוריה:חברי הלוק סבהה
קטגוריה:שרי הפנים של הודו
קטגוריה:שרי האוצר של הודו
קטגוריה:חברי האספה החוקתית של הודו
קטגוריה:חברי הקונגרס הלאומי ההודי
קטגוריה:הודים שנולדו ב-1910
קטגוריה:הודים שנפטרו ב-2009
קטגוריה:שרי ממשלות אינדירה גנדי
יצחק ביבאס

הפועל תל אביב בשנת 1946 במגרשי התערוכה בצפון תל אביב. ביבאס כורע שלישי מצד שמאל
הפועל תל אביב נגד מכבי תל אביב באצטדיון באסה, ביבאס עומד שלישי מצד ימין
יצחק ביבאס (נולד ב-17 בינואר 1928 בסלוניקי, יוון) הוא כדורגלן עבר ישראלי ששיחק בקבוצת הפועל תל אביב.

== ביוגרפיה ==
יצחק ביבאס נולד בסלוניקי שביוון, עלה לישראל עם משפחתו בשנת 1932 ועבר לגור בשכונת פלורנטין בתל אביב. בעודו ילד שיחק כדורגל ברחוב השכונתי שממנו יצאו עוד הרבה כדורגלנים ששיחקו לאחר מכן בקבוצות שונות. תחילת דרכו של ביבאס בהפועל תל אביב הייתה בשנת 1945, ושם שיחק תחת המאמן שלמה פוליאקוב, ועם שחקנים מוכרים מהתקופה כגון משה מלמד והשוער מאיר מליקה. ביבאס שיחק במשחקי הליגה עד שנת 1948.

עם פרוץ מלחמת העצמאות התגייס ביבאס לצה"ל בחטיבת כרמלי הצפונית. תוך כדי השירות הצבאי פגש שחקנים מהפועל חיפה וביחד שיחקו בזמנם החופשי על מנת לשמור על כושר.

משנת 1951 המשיך לשחק בהפועל תל אביב בעמדת המגן השמאלי, לצידם של כוכבי הקבוצה באותה תקופה, יעקב חודורוב, רחביה רוזנבוים ואשר בלוט.

ביבאס פרש ממשחק פעיל בשנת 1956 עקב פציעה. לאחר פרישתו הצטרף לאחיו אברהם בחברה לעמילות מכס שהקימו יחדיו ורק בשנים האחרונות פרש מעבודתו בחברה. ביבאס היה נשוי לוורדה, הוא אב לשלושה בנים, ולו נכדים ונינים.

קטגוריה:כדורגלנים ארץ-ישראלים
קטגוריה:כדורגלנים ישראלים
קטגוריה:מגני כדורגל ישראלים
קטגוריה:כדורגלני הפועל תל אביב
קטגוריה:אנשי העלייה החמישית
קטגוריה:ישראלים ילידי יוון
קטגוריה:תל אביב-יפו: כדורגלנים
קטגוריה:ישראלים שנולדו ב-1928
לי קה שינג

לי קה שינג (באנגלית: Ka-shing Li; נולד במחוז גואנגדונג שבסין ב-13 ביוני 1928) הוא מיליארדר ופילנתרופ הונג קונגי.

מכהן כיום כיושב ראש של תאגיד "האצ'יסון ומפואה", החברה הגדולה בעולם המפעילה מסופי מטען, והקמעונאית הגדולה בעולם למוצרי בריאות ויופי וכן של תאגיד שוונג קונג (Cheung Kong Holdings) המוערך בשווי שוק של מעל 35 מיליארד דולר.

בדצמבר 2017 הוקמה בתרומתו של שינג שלוחה של הטכניון בסין, לאחר ששינג סבר שמוסד אקדמי כזה עשוי לסייע לצמיחת חדשנות במשק הסיני.

== השקעות בישראל ==
* בסוף שנת 2011 השקיע בחברת ההזנק הישראלית waze
* בינואר 2012 הוביל סבב גיוס של 10 מיליון דולר והשקיע בחברת ההזנק אונבו
* באוגוסט 2012 השקיע 5 מיליון דולר בסטארט-אפ הישראלי ג'ינג'ר סופטוור
* באפריל 2015 פורסם כי לי השקיע מעל 10 מיליון דולר בחברת הזנק ישראלית בשם Windward שהוקמה בשנת 2009.

== קישורים חיצוניים ==

* 
* [https://www.tycoon.co.il/profile/li-ka-shing איך לי קה שינג הפך לאחד היזמים הגדולים באסיה], פרופיל באתר ״טייקון״, 9 באפריל 2021
*[http://money.cnn.com/2015/01/12/investing/li-ka-shing-restructures/index.html Asia's richest man just got much wealthier], באתר CNN
* 

== הערות שוליים ==

קטגוריה:הונג קונג: אישים
קטגוריה:מיליארדרים סינים
קטגוריה:סינים שנולדו ב-1928
חוליו מריה סנגינטי

חוליו מריה סנגינטי (בספרדית: Julio María Sanguinetti; נולד ב-6 בינואר 1936) הוא עורך דין, עיתונאי ופוליטיקאי אורוגוואי שכיהן במשך שתי קדנציות כנשיא אורוגוואי; סנגינטי נבחר פעמיים לנשיא אורוגוואי מטעם מפלגת קולורדו (חוקת אורוגוואי אינה מאפשרת לנשיא לכהן פעמיים ברציפות). הקדנציה הראשונה הייתה בין 1985 ל-1990, והשנייה בין 1995 ל-2000.

חוליו מריה סנגינטי נולד למשפחה במעמד בינוני ממוצא איטלקי. הוא למד משפטים ומדעי החברה באוניברסיטת מונטווידאו, וקיבל תואר במשפטים בשנת 1961. לאחר מכן, החל לשלב את הפרקטיקה המשפטית שלו ביחד עם עיתונאות, והוא הפך לכתב פוליטי והיה לבעל תור בכמה עיתונים באורוגוואי. מאוחר יותר החל בקריירה פוליטית והצטרף למפלגת קולורדו השמרנית.

נשיא אורוגוואי חוליו מריה סנגינטי ביקר לראשונה בישראל במאי 1986, ובמהלכו אורוגוואי וישראל פרסמו הצהרה משותפת.

==קישורים חיצוניים==

קטגוריה:נשיאי אורוגוואי
קטגוריה:אבירי מסדר מלטה
קטגוריה:מקבלי אות לגיון הכבוד
קטגוריה:אורוגוואים שנולדו ב-1936
קודשים קלים

קדשים קלים הם קרבנות שקדושתם קלה יותר מקרבנות קדשי קדשים. בקדשים קלים יש חלק שנאכל לבעלי הקרבן, לאחר שהאימורים מוקטרים על גבי המזבח. רוב הקדשים הקלים הם שלמים. כל הקדשים הקלים הם קרבנות יחיד. 

קרבנות הקדשים הקלים הם: שלמי נדבה, שלמי חגיגה, שלמי שמחה, חגיגת ארבעה עשר, שלמי ביכורים, קרבן תודה, איל נזיר (וכן לחם הבא עם התודה ואיל הנזיר), קרבן פסח, מעשר בהמה, בכור בהמה טהורה. כאשר כולם הם סוגים של שלמים פרט לבכור, מעשר ופסח.

==ההבדלים בין קדשים קלים לקדשי קדשים==

=== מקום השחיטה ===
קדשים קלים ניתנים לשחיטה בכל רחבי העזרה לעומת קודשי קודשים שנשחטים רק בצפון העזרה.

=== אכילת הקורבן ===
בשר קדשים קלים נאכל על ידי בעלי הקרבן, לאחר שהאימורים הוקטרו על גבי המזבח והחזה ושוק ניתנו לכהנים לאכילה, (מלבד קרבן בכור שניתן כולו לכהנים.) בקרבן שלמים, החזה והשוק נאכלים לכהנים, לבניהם, לבנותיהם, לנשיהם, ולעבדיהם ושפחותיהם הכנעניים.<ref>, ויקיטקסט.</ref> אך במעשר בהמה וקרבן פסח אין דין חזה ושוק, אלא החזה והשוק נאכלים לבעלים כשאר הבשר.<ref>, ויקיטקסט.</ref> כל זאת בשונה מקדשי קדשים שנאכלים רק על ידי כהנים זכרים.

==== מקום האכילה ====
קדשים קלים נאכלים בכל ירושלים בניגוד לקדשי קדשים שנאכלים רק בעזרה.<ref>.</ref>

==== זמן האכילה ====
זמן האכילה של קודשים קלים הוא שני ימים ולילה אחד, דהיינו – יום השחיטה, לילו, והיום למחרת, (לא כולל הלילה). זאת פרט לקורבן תודה, ואיל נזיר, שנאכלים ליום ולילה, ומדברי סופרים – עד חצות הלילה בלבד. וקורבן פסח, שנאכל רק בלילה שלאחר הקרבתו, ליל ט"ו בניסן. (או ליל ט"ו באייר, במקרה של קרבן פסח שני). זאת לעומת קדשי קודשים, שזמן אכילתם הוא יום ולילה, ומדברי סופרים – עד חצות הלילה בלבד.

=== זמן המעילה ===
דין מעילה בקודשים קלים, תחילת זמנו רק לאחר זריקת הדם על המזבח ורק על האימורים שמיועדים להישרף על גבי המזבח. אבל בקודשי קודשים (עולה, חטאת, אשם, ושלמי ציבור) נחשב כמועל בקודשים משעה שהקדשו, לאחר שנזרק דמו מועל רק אם השתמש בבשר הקורבן שמיועד להישרף על גבי המזבח.<ref>.</ref> הסיבה להבדל זה היא, שקודשי קודשים נחשבים מתחילה כמיועדים להקרבה, ורק לאחר זריקת הדם מתחדש ההיתר לכוהנים לאכול מן הבשר, ובכך פוקע ממנו איסור מעילה. לעומת זאת קודשים קלים אינם מוגדרים מלכתחילה כמיועדים להקרבה, ולכן לא נוהג בהם איסור מעילה בחייהם, ורק לאחר זריקת הדם, כשמתברר איזה חלקים מן הקורבן מיועדים להקטרה על המזבח ואיזה לאכילה, חל איסור מעילה על החלקים המיועדים למזבח.

== ביאורים ==

==הערות שוליים==

קטגוריה:קורבנות ביהדות
מאונט אלברט (ניו זילנד)

מאונט אלברט על גבי גלויה משנת 1910
מאונט אלברט (באנגלית: Mount Albert) הוא שמו של הר געש ואזור פרוורי בעיר אוקלנד שבניו זילנד. פרוור זה היה השני בהקמתו בעיר אוקלנד לאחר הפרוור הראשון רמורה, ובעיקר היה מיושב על ידי משפחות אמידות בסוף המאה ה-19, צמיחה משמעותית בפרוור זה התרחשה בין מלחמת העולם הראשונה ומלחמת העולם השנייה.
 
שיאו של הר הגעש בחלק זה של הפארק שבאוקלנד הוא 135 מטר, גילו של ההר אינו ידוע.
 
מיקומו של אזור מגורים זה במאונט אלברט ממוקם כ 7 ק"מ דרום מערב למרכז אוקלנד, ומוקף בפרוורים שכנים כגון אוואירקה, סנדרינגהם, מורנינגסייד, פוינט שבלייה, וווטר ויו. ונוף למים.
 
המכון הטכנולוגי יוניטק ממוקם בחלקו בצפוני של האזור מאונט אלברט, המכון הטכנולוגי הוקם במקור על ידי ה D.S.I.R
הבריטי (באנגלית - Department of Scientific and Industrial Research - המחלקה למחקר מדעי ותעשייתי).
 
מאונט אלברט מנוהל על ידי מועצת העיר אוקלנד בין השנים 1989-2010, ועל ידי מועצת מחוז אוקלנד משנת 2010.
 
גוף שלטון מקומי ראשוני פעל במאונט אלברט כבר בשנת 1866 על גבולות כביש המחוז הראשי, והפך למועצת מאונט אלברט על כל סביבות האזור בשנת 1883.
 
בשנת 1946 הפך מאונט אלברט להיות כחלק פרלמנטרי ציבורי.
 
==אישים ציבוריים בני המקום==
* ראש ממשלת ניו זילנד לשעבר הלן קלארק
* שחקנית הסרטים לוסי לולס
* שחקן הרוגבי סוני ביל ויליאמס 
* מומחה לעיצוב אקוסטיקה הרולד מרשל

==ספורט==
למאונט אלברט שתי קבוצות רוגבי ידועות, ה"מריסט סיינטס" וה"מאונט אלברט ליונס", אשר מתחרות ברמה הגבוהה ביותר של "ליגת הרוגבי של אוקלנד".
 
==קישורים חיצוניים==

קטגוריה:אוקלנד (ניו זילנד)
קטגוריה:ניו זילנד: הרי געש
לואיס אלברטו לאקאז'ה

לואיס אלברטו לקאז'ה דה אררה (בספרדית: Luis Alberto Lacalle de Herrera; נולד ב-13 ביולי 1941) הוא עורך דין ופוליטיקאי אורוגוואי שכיהן כנשיא אורוגוואי בין 1990 ל-1995

לאקאז'ה נבחר לסנאטור מטעם המפלגה הלאומית ב-1984, עם השבת המשטר הדמוקרטי למדינה, והיה לסגן נשיא הסנאט. ב-1989 התמודד על נשיאות המדינה. הוא הביס את יריביו קרלוס פריירה וחוליו אלברטו, נבחר לנשיא אורוגוואי ונכנס לתפקידו ב-1 במרץ 1990.

עם כניסתו לנשיאות ערך לאקאז'ה רפורמה במיסוי. הוא עודד כלכלת שוק חופשי, והיה בין מייסדי מרקוסור, ביחד עם נשיאי פרגוואי, ברזיל וארגנטינה.

בנו, לואיס לאקאז'ה פו, הוא נשיא אורוגוואי הנוכחי.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:נשיאי אורוגוואי
קטגוריה:מקבלי עיטור מסדר ההצטיינות של הרפובליקה של פולין
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:ילידי 1941
סנדו (אוניית מעפילים)

סנדו הייתה אוניית מעפילים. היא יצאה מקונסטנצה ברומניה, במרץ 1939, כשעל סיפונה 270 מעפילים. לאחר שלושה ימי סערה הגיעה לאי כיוס ומשם לאי סנטוריני שם נעשו תיקונים ונערכה הצטיידות.

ב-14 במרץ אמורה הייתה להיפגש עם ספינה אחרת אשר תעביר את המעפילים לחוף. כשזו לא הגיעה התקרבה עד כדי מיל אחד מחופי הארץ. אחד מהמעפילים קפץ המימה ושחה לחוף לצורך יצירת קשר עם גורם מן היישוב. לאחר שעלה בחוף שפיים הוא הודיע על האונייה. סירת חתירה יצאה ללב ים לעבר הסנדו. אך היא בינתיים הפליגה לביירות להצטייד בפחם. ביציאתה מביירות זוהתה על ידי מטוס בריטי. בקרבת חופי הארץ נעצרה והובלה לנמל חיפה, צוידה במים, פחם ומזון וגורשה מהארץ על כל נוסעיה. הספינה הפליגה חזרה לקונסטנצה, והמעפילים התפזרו במקומות שונים באירופה.

== קישורים חיצוניים ==

*[http://www.amutayam.org.il/?CategoryID=286&ArticleID=391&SearchParam=סנדו "סנדו"], באתר מוזיאון ההעפלה וחיל הים

קטגוריה:קצרמר המנדט הבריטי
קטגוריה:אוניות מעפילים עד מלחמת העולם השנייה
קטגוריה:אוניות מעפילים שהפליגו ב-1939
כנופיית באדר מיינהוף (סרט)

"כנופיית באדר מיינהוף" (בגרמנית: Der Baader Meinhof Komplex) הוא סרט עלילה גרמני משנת 2008 בבימויו של אולי אדל, המתאר את קורות ארגון הטרור "סיעת הצבא האדום".

==סקירה כללית==
נושא הסרט עוסק בסיעת הצבא האדום אשר כונתה בשם "כנופיית באדר-מיינהוף" שהייתה ארגון טרור שמאלני רדיקלי בגרמניה שפעל משנות השבעים ועד 1998.

עלילת הסרט התבססה על רב המכר "תסביך באדר-מיינהוף", ספרו של העיתונאי והסופר הגרמני שטפן אאוסט משנת 1985.

סרט זה היה מועמד לפרס אוסקר לסרט הזר הטוב ביותר ולפרס גלובוס הזהב לסרט הזר הטוב ביותר, בשנת 2008.

== צוות השחקנים הראשי ==
* מוריץ בלייבטרוי - אנדריאס באדר
* מרטינה גדק - אולריקה מיינהוף
* יוהנה ווקלק - גודרון אנסלין
* אלכסנדרה מריה לרה - פטרה שלם
* ברונו גנץ - הורסט הרולד, ראש סוכנות הביטחון המערב-גרמנית
* זבסטיאן בלומברג - רודי דוטשקה
* פולקר ברוך - סטפן אאוסט
* וינצנץ קיפר - פטר יורגן בואוק

==הפקת הסרט==
הפקת סרט זה החלה באוגוסט 2007, אתרי הצילומים מוקמו במספר מקומות בעולם כגון ברלין, מינכן, בית הכלא שטמהיים, רומא ומרוקו. עלות הסרט סובסדה על ידי כמה קרנות מימון סרטים בסכום של 6.5 מיליון אירו.

==קישורים חיצוניים==
* 

קטגוריה:סרטי 2008
קטגוריה:סרטי דרמה גרמניים
דגל בואנוס איירס

דגל בואנוס איירס (בספרדית: Bandera de la Ciudad de Buenos Aires) הוא דגלה של בואנוס איירס, בירתה של ארגנטינה. הדגל, אשר אומץ ב-24 באוקטובר 1995 מתאר עיט שחור המסמל את בית הבסבורג - בית האצולה אליו השתייך קרלוס הראשון אשר מלך על ספרד בשנת 1536 - שנת יסודה של העיר.

== קישורים חיצוניים ==

בואנוס איירס, עיר
קטגוריה:בואנוס איירס
איידן דודסון

איידן דודסון (באנגלית Aidan Dodson; נולד ב-11 בספטמבר 1962) הוא אגיפטולוג אנגלי.

הוא סיים את לימודיו בשנת 1985 באוניברסיטת ליברפול בתחום ארכאולוגיה של מזרח הים התיכון וקיבל את הדוקטורט באוניברסיטת קיימברידג' על מחקר של אדריכלות מצרית בתקופת הביניים השלישית.

==פרסומים==
<div class="mw-content-ltr">
* Egyptian Rock-cut Tombs - Princes Risborough, Shire, 1991
* The Canopic Equipment of the Kings of Egypt - Kegan Paul International, London 1994
* Monarchs of the Nile - Rubicon, London 1995 - American University in Cairo Press, Cairo 2001 (second edition)
* Royal Mummies in the Egyptian Museum, with S. Ikram - American University in Cairo Press, Cairo, 1997
* The Mummy in Ancient Egypt, with S. Ikram Thames and Hudson, London 1998
* After the Pyramids London: Rubicon, London, 2000
* The Hieroglyphs of Ancient Egypt (London: New Holland, London 2001
</div>

קטגוריה:אגיפטולוגים
קטגוריה:ארכאולוגים בריטים
קטגוריה:בוגרי אוניברסיטת דרהאם
קטגוריה:בוגרי אוניברסיטת קיימברידג'
קטגוריה:סגל אוניברסיטת בריסטול
קטגוריה:אנגלים שנולדו ב-1962
כיכר ויקטוריה

חזית [[מוזאון האיכר הרומני בכיכר ויקטוריה]]

כיכר ויקטוריה (ברומנית: Piaţa Victoriei) היא כיכר עירונית מרכזית בבוקרשט, בירת רומניה. הכיכר ממוקמת במגזר מס' 1 ומהווה הצטלבות של הרחובות דרך ויקטוריה, שדרות לסקר קטרג'יו, שדרות יאנוש הוניאדי (Iancu de Hunedoara), רחוב פריז, שדרות הטייסים, שדרות פאבל קיסליוב, שדרות יון מיחאלאקה, רחוב בוזשט ושדרות ניקולאה טיטולסקו.

בכיכר ויקטוריה ממוקמים ארמון ויקטוריה ובו משכן ממשלת רומניה, המוזאון הלאומי של היסטוריה של הטבע על שם גריגורה אנטיפה, המכון להיסטוריה על שם ניקולאה יורגה, המוזאון לגאולוגיה, מוזאון האיכר הרומני וארמון העירייה.

== קישורים חיצוניים ==

* [http://www.bucurestilive.ro/#eD0yNDMyMjI0Jnk9NTgwMjgzMSZ6PTEmbz01NTk3NjUwNDEm/ מפת בוקרשט ועליה ניתן למצוא את כיכר ויקטוריה] 

ויקטוריה
Ora

Ora (בעברית: אורה) הוא אלבום הבכורה של הזמרת הבריטית ריטה אורה. האלבום יצא לאור ב-24 באוגוסט 2012.

האלבום הגיע למקום הראשון במצעדי האלבומים של בריטניה וסקוטלנד.

== סינגלים ==
* "" - השיר יצא לאור ב-20 במרץ 2012, כסינגל הראשון והפותח מתוך האלבום. השיר הגיע למקום הראשון במצעד הסינגלים של בריטניה והגיע למעמד פלטינה כפולה באוסטרליה.
* "" - השיר יצא לאור כסינגל השני מהאלבום ב-6 במאי 2012. בהשתתפות טייני טמפה. הגיע למקום הראשון במצעד הסינגלים של בריטניה.
* "Shine Ya Light" - השיר יצא לאור ב-2 בנובמבר 2012 כסינגל השלישי מהאלבום.
* "Radioactive" - השיר יצא לאור ב-8 בפברואר 2013 כסינגל הרביעי מהאלבום.

== רשימת השמעה ==

== מיקומי שיא ==

== נתוני מכירות ==
{| class="wikitable sortable"
!מדינה
!תארים
!מכירות
|-
!בריטניה (BPI)
|פלטינה
|350,000
|-
| colspan="3" |<small>^ מספרים משלוחים המבוססים על הסמכות בלבד</small>
|}

== היסטוריית יציאות לאור ==
{| class="wikitable"
!מדינה
!תאריך
!פורמט
!חברת תקליטים
!גרסה
|-
!אירלנד
|24 באוגוסט 2012
| rowspan="5" |תקליטור • הורדה דיגיטלית
| rowspan="5" |רוק ניישן • קולומביה
| rowspan="2" |רגילה • דלוקס
|-
!בריטניה
|27 באוגוסט 2012
|-
!אוסטרליה
|15 בספטמבר 2012
|רגילה
|-
!גרמניה
|19 באוקטובר 2012
| rowspan="2" |רגילה • דלוקס
|}

==קישורים חיצוניים==

== הערות שוליים ==

קטגוריה:אלבומי בכורה מ-2012
קטגוריה:אלבומי ריטה אורה
קטגוריה:אלבומים באנגלית
קטגוריה:אלבומים שהופקו על ידי גרג קורסטין
קטגוריה:אלבומים שהופקו על ידי דיפלו
קטגוריה:אלבומים שהופקו על ידי סטארגייט
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת קולומביה רקורדס